stanford-oval/wikipedia huggingface dataset:
กาโร: มาร์กออฟเดอะวูฟส์
ตัวละคร > ตัวละครหลัก

ร็อค โฮวาร์ด - เป็นบุตรชายแท้ ๆ ของ กีส โฮวาร์ด และ เทอร์รี่ โบการ์ดได้รับเขามาเลี้ยงดู ซึ่งการต่อสู้ของร็อคมีลักษณะผสมระหว่างรูปแบบของเทอร์รี่กับกีสรวมกัน
เทอร์รี่ โบการ์ด - ตัวละครหลักจากเกมตำนานกาโร่
เควิน ไรอัน - นายตำรวจแห่งเมืองเซคันท์เซาท์ ผู้ซึ่งเป็นสหายของเทอร์รี่และร็อค
โบนนี เจเนท - โจรสลัดสาวซึ่งดูเหมือนว่าเธอกำลังตามหาสมบัติที่ซุกซ่อนอยู่ในเมืองเซคันท์เซาท์
คิม ดอง ฮวน - ผู้สืบทอดวิชาเทควันโด้จากบิดาของเขานามว่า คิม คัพฟาน โดยรูปแบบการต่อสู้ได้ผสานพลังแห่งแสงสว่าง และมีน้องชายชื่อคิม แจ ฮุน
คิม แจ ฮุน - ผู้สืบทอดวิชาเทควันโด้จากบิดาของเขานามว่า คิม คัพฟาน โดยรูปแบบการต่อสู้ได้ผสานพลังแห่งเปลวเพลิง และมีพี่ชายชื่อคิม ดอง ฮวน
คาโต - นักสู้ผู้เสาะแสวงหาคู่ต่อสู้ที่แข็งแกร่งกว่าตน และเป็นพี่ชายของโฮตารุ ฟุบาตะ
โฮตารุ ฟุบาตะ - น้องสาวของกาโต้ เธอออกเดินทางท่องยุทธภพเพื่อตามหาพี่ชาย และมีสัตว์เลี้ยงเป็นตัวเซเบิลซึ่งมีชื่อว่าอิโตคัตสึ
โฮคุโตะ มารุ - ผู้ได้รับการฝึกฝนวิชานินจามาจากแอนดี้ โบการ์ด ทั้งยังเป็นนักสู้ที่มีความคล่องแคล่วว่องไวและเจ้าเล่ห์
มาร์โก โรดริเกซ หรือในชื่อเวอร์ชันอเมริกัน คัชนูด บัตต์ - เป็นนักคาราเต้ชาวบราซิลผู้มีท่าไม้ตายที่คล้ายคลึงกับ เรียว ซากาซากิ ซึ่งเป็นตัวละครเอกจากเกมอาร์ทออฟไฟท์ติ้ง
กริฟฟอนมาสค์ หรือในชื่อเวอร์ชันอเมริกัน ทีซอค - นักมวยปล้ำอาชีพแห่งเมืองเซคันท์เซาท์ผู้เป็นวีรบุรุษในสายตาของเด็กๆ
ฟรีแมน - นักสู้ลึกลับชาวอังกฤษที่ไม่มีใครทราบชื่อจริงของเขา ผู้ซึ่งเคยสังหารเพื่อนของเควิน ไรอัน แต่เขาเองก็เคยพ่ายแพ้ต่อคิม คัพฟาน ทั้งนี้ ท่าไม้ตายของฟรีแมนล้วนได้แรงดลบันดาลใจมาจากวงดนตรีเฮฟวีเมทัล อย่างเช่น ไนท์แมร์, มอร์บิด แองเจิล, โอเวอร์คิล และวิชัน ออฟดิสออร์เดอร์
ตัวละคร > ตัวละครบอส

แกรนท์ - ชื่อจริงของเขาคือ อาเบล คาเมรอน ผู้ใช้วิชาศาสตร์คาราเต้สายอังโคคุด้านมืด เขาเป็นทั้งเพื่อนสนิทและเป็นบอดี้การ์ดของคาอิน อาร์.ไฮน์ไลน์
คาอิน อาร์.ไฮน์ไลน์ - ผู้เป็นเจ้าภาพการแข่งขันศึก "คิงออฟไฟท์เตอร์ส: แมกซิมัมเมเฮม" และเป็นน้องชายของแมรี่ โฮเวิร์ด (ภรรยาของกีส โฮเวิร์ด และเป็นมารดาของร็อค โฮวาร์ด) คาอินจึงมีศักดิเป็นน้าของร็อค
การจัดจำหน่าย

กาโร: มาร์กออฟเดอะวูฟส์ ได้จัดให้บริการครั้งแรกในรูปของเกมตู้วันที่ 11 พฤศจิกายน ค.ศ. 1999 และได้จัดจำหน่ายในระบบนีโอจีโอวันที่ 25 กุมภาพันธ์ ค.ศ. 2005 และในระบบดรีมแคสต์วันที่ 21 กันยายน ค.ศ. 2001 ในพอร์ตดรีมแคสต์ยังได้รับการติดฉลาก "SNK Best." เมื่อวันที่ 23 พฤษภาคม ค.ศ. 2002 ด้วยเช่นกัน ส่วนเวอร์ชันดรีมแคสต์ชุดแรกที่จำหน่ายเฉพาะภูมิภาคอเมริกาเหนือจัดจำหน่ายวันที่ 23 พฤศจิกายน ค.ศ. 2001 โดยให้ชื่อใหม่เป็น Fatal Fury: Mark of the Wolves นอกจากนี้ยังได้จัดจำหน่ายเกมสำหรับระบบเพลย์สเตชัน 2 ในญี่ปุ่นวันที่ 30 มิถุนายน ค.ศ. 2005 แต่ไม่ได้มีการจัดจำหน่ายเกมสำหรับระบบนี้ในอเมริกาเหนือแต่อย่างใด โดยเกมที่จัดจำหน่ายในญี่ปุ่นสำหรับระบบเพลย์สเตชัน 2 ให้ชื่อว่า "นีโอจีโอออนไลน์ คอลเลคชั่น" กับ "ลิมิเต็ด อิดิชั่น" ในวันที่ 30 มิถุนายน ค.ศ. 2005 และในวันที่ 21 มิถุนายน ค.ศ. 2007 ก็ได้จัดจำหน่ายเกมนี้อีกครั้งในรูปของ "SNK เบสท์คอลเลคชั่น" ทางไมโครซอฟท์และ SNK Playmore ได้ประกาศในวันที่ 20 เมษายน ค.ศ. 2009 ว่าจะมีการจัดทำลงสู่ระบบเอกซ์บอกซ์ไลฟ์ และได้ปรากฏเวอร์ชันนี้สู่สายตาสาธารณชนวันที่ 25 มิถุนายน ค.ศ. 2009
การวางจำหน่าย

กาโร: มาร์กออฟเดอะวูฟส์ ได้รับการเปิดตัวสำหรับเกมตู้ในวันที่ 11 พฤศจิกายน ค.ศ. 1999  และจัดลงสู่ระบบนีโอจีโอในวันที่ 25 กุมภาพันธ์ ค.ศ. 2000 และลงสู่ระบบดรีมแคสต์ในวันที่ 21 กันยายน ค.ศ. 2001  ส่วนการเปิดตัวในวันที่ 23 พฤษภาคม ค.ศ. 2002 เป็นการจัดจำหน่ายภายใต้ป้ายชื่อของ "SNK Best" สำหรับดรีมแคสต์เวอร์ชันออริจินอลเป็นรุ่นที่จัดจำหน่ายในอเมริกาเหนือในวันที่ 23 พฤศจิกายน ค.ศ. 2001 เท่านั้น โดยในรุ่นดังกล่าวได้ทำการเปลี่ยนชื่อใหม่เป็น ฟาทัลฟูรี: มาร์คออฟเดอะวูล์ฟ
ภาคต่อ

ในงานเดอะคิงออฟไฟท์เตอร์ 2005 ปาร์ตี้ ทางฟาลคูนซึ่งเป็นผู้วาดภาพประกอบได้กล่าวว่าภาคต่อของเกมนี้ได้เสร็จสมบูรณ์ไปแล้วเจ็ดสิบเปอร์เซ็นต์สำหรับระบบนีโอจีโอโดยทีมงานเอสเอ็นเค ฟาลคูนยังยืนยันอีกด้วยว่าหนึ่งในตัวละครใหม่ที่จะปรากฏตัวนี้ จะเป็นลูกศิษย์รายหนึ่งของโจ ฮิงาชิ ซึ่งเคยเป็นตัวละครที่มีบทบาทในทุกภาคของซีรีส์นี้ ในเดือนกรกฎาคม ค.ศ. 2006 พวกเขายังรายงานต่อว่าพวกเขายังคงสร้างภาคต่อ และกล่าวอีกด้วยว่าจะใช้กราฟิกความละเอียดสูงแทนที่ระดับคุณภาพความละเอียดที่เห็นในเกมภาคแรก ในช่วงการสัมภาษณ์เดือนมีนาคม ค.ศ. 2008 ทางทีมพัฒนาของสหรัฐ ได้ให้ความเห็นว่า ไม่มีผู้คนต้องการเกมนี้อย่างเป็นรูปธรรมรวมถึงแผนภาคต่อที่มีการใช้เทคโนโลยีใหม่แต่อย่างใด
แหล่งข้อมูลอื่น

Garou: Mark of the Wolves at the official Japanese website of SNK Playmore
Garou: Mark of the Wolves at NBC Museum of SNK Playmore
คีวกิจิ คิชิดะ

คีวกิจิ คิชิดะ (ญี่ปุ่น: 岸田久吉; อักษรโรมัน: Kyukichi Kishida; เกิดวันที่ 25 สิงหาคม ค.ศ. 1888 ที่ไมซูรุ – เสียชีวิตวันที่ 4 ตุลาคม ค.ศ. 1968 ที่โตเกียว) เป็นนักสัตววิทยา ผู้ได้รับการตีพิมพ์ในผลงานวิทยาสัตว์เลี้ยงลูกด้วยน้ำนมและวิทยาสัตว์พวกแมงมุม เขาได้บอกลักษณะแมงมุมหลายสกุลหรือหลายสปีชีส์ ได้แก่ :
เฮปตาเทลา
เฮปตาเทลา คิมูราอี (คิมูระ-กูโมะ)
ไพรีนีเทกา
แหล่งข้อมูลอื่น

Journal of Arachnology 33(2):501-508. 2005
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  ญี่ปุ่น  เนเธอร์แลนด์ 
วิชาการ:  CiNii
คันโคเระ: สักวันหนึ่ง ณ ทะเลผืนนั้น

| --- | --- |
คันโคเระ: สักวันหนึ่ง ณ ทะเลผืนนั้น
「艦これ」いつかあの海で ("Kankore" Itsuka Ano Umi de)
ชื่อภาษาอังกฤษ: 'Fleet Girls Collection "KanColle" 1944 -I・TSU・KA・A・NO・U・MI・DE
แนว: สงคราม
อนิเมะโทรทัศน์
กำกับโดย: คัตสึยะ มิอูระ
เขียนบทโดย: เคนซูยะ ทานากะ
ดนตรีโดย: คาโอริ โอโกชิ
สตูดิโอ: เอนจิ
ถือสิทธิ์โดย: อเมริกาเหนือ ครันชีโรลเอเชียตะวันออกเฉียงใต้ อนิพลัสเอเชีย
เครือข่าย: Tokyo MX, BS11, KBS, SUN, TVA, RCC, HBC, NBC, AT-X
ฉาย:  4 พฤศจิกายน พ.ศ. 2565  – ปัจจุบัน
ตอน: 8 (คาดการณ์)
ส่วนเกี่ยวข้อง
 เรือรบโมเอะ (พ.ศ. 2558)  คังโคเระ เดอะ มูฟวี (พ.ศ. 2559) 
คันโคเระ: สักวันหนึ่ง ณ ทะเลผืนนั้น หรือ KanColle: สักวันหนึ่ง ณ ทะเลผืนนั้น (ญี่ปุ่น: 「艦これ」いつかあの海で; โรมาจิ: "Kankore" Itsuka Ano Umi de; ทับศัพท์: "คังโคเระ" อิตสึกะ อาโนะ อูมิ เดะ) เป็นซีรีส์อนิเมะญี่ปุ่นที่สร้างมาจากเกม คันไตคอลเลกชัน ซึ่งเป็นภาคต่อจากเรือรบโมเอะ ออกอากาศตั้งแต่เดือนพฤศจิกายน พ.ศ. 2565
เนื้อเรื่อง

เลข "1944" ในชื่อเรื่องภาษาอังกฤษบ่งบอกว่าเรื่องราวจะอ้างมาจากยุทธนาวีที่อ่าวเลย์เต
นักพากย์

รายชื่อนักพากย์เรียงลำดับตามที่ระบุไว้ในเว็บไซต์ทางการ
ซากิ ฟูจิตะ
ยูมิ ทานาเบะ
อายะ ซูซากิ
ยุย โฮริเอะ
อิโอริ โนมิซุ
ยุย โอกูระ
ริซะ ทาเนดะ
โคซูเอะ ฮายาซากะ
วากานะ มิยาวากะ
มานะ โคมัตสึ
อายานะ ทาเกตัตสึ
ยูกิ ยามาดะ
นาโอะ โทยามะ
รายชื่อตอน

| ตอนที่ | ชื่อตอน | วันที่ฉายครั้งแรก |
| --- | --- | --- |

| Episode-I | "วันแห่งการจู่โจม"  "出撃の日"   | 4 พฤศจิกายน ค.ศ. 2022 |
| Episode-Ⅱ | "สู่ช่องแคบ"  "海峡へ"   | 11 พฤศจิกายน ค.ศ. 2022 |
เพลงประกอบ

เพลงประกอบทั้งหมดประพันธ์คำร้องโดย minatoku ทำนองโดย คาโอริ โอโกชิ
เพลงเปิด: "ชิงุเระ" (ญี่ปุ่น: 時雨) ขับร้องโดย โทชิมิตสึ เดยามะ
เพลงปิด: "อิมะ" (ญี่ปุ่น: 未来) ขับร้องและบรรเลงโดย ซีทูคิกัง 1เอ็มวายบี
แหล่งข้อมูลอื่น

เว็บไซต์ทางการ (ในภาษาญี่ปุ่น)
อนิเมะ คันโคเระ: สักวันหนึ่ง ณ ทะเลผืนนั้น ที่เอไอเอส เพลย์
คันโคเระ: สักวันหนึ่ง ณ ทะเลผืนนั้น (อนิเมะ) ที่เครือข่ายข่าวอนิเมะ
คาเมนไรเดอร์อิมเพอเรอร์

| คาเมนไรเดอร์อิมเพอเรอร์  (仮面ライダーインペラー) |
| --- | --- |
ตัวละครใน มาสค์ไรเดอร์ริวคิ
คาเมนไรเดอร์อิมเพอเรอร์ ตัวละครผู้ใช้วิชามวยไทยรายแรกของมาสค์ไรเดอร์ ซีรีส์
ประวัติ
ญาติ: หนึ่งในสิบสามไรเดอร์พิเศษที่ปรากฏในภาพยนตร์ซีรีส์มาสค์ไรเดอร์ริวคิ
ข้อมูล
ส่วนสูง: 195 ซม.
น้ำหนัก: 94 กก.
พลังการมองเห็น: ประมาณ 10 กม.
พลังการได้ยิน: ประมาณ 18 กม.
พลังความเร็วสูงสุด: 20 เมตร/วินาที
คาเมนไรเดอร์อิมเพอเรอร์ (ญี่ปุ่น: 仮面ライダーインペラー ; อังกฤษ: Kamen Rider Imperer) เป็นตัวละครจากภาพยนตร์ซีรีส์ มาสค์ไรเดอร์ริวคิ ทั้งทีวีซีรีส์ และวิดีโอเกม ซึ่งเป็นไรเดอร์ผู้ใช้วิชามวยไทยในการต่อสู้กับเหล่าร้าย และมีการจัดผลิตคาเมนไรเดอร์อิมเพอร์เรอร์ในรูปแบบของสะสมรูปแบบต่างๆด้วยเช่นกัน
ประวัติตามท้องเรื่อง

ซาโนะ มิทสึรุ (ญี่ปุ่น: 佐野 満) เป็นชายหนุ่มผู้ยากจนได้เวนท์เด็ดจากชีโร่ ปกติมีอาชีพเป็นยามในลานจอดรถของบริษัทซึ่งมีความประสงค์เพียงแค่เพื่อเงินเท่านั้น หลังจากที่ได้เป็นไรเดอร์แล้วนั้นได้ใช้วิธีในดังกล่าวสำหรับการให้ตนได้อยู่กลุ่มที่มีเงินเยอะเป็นหลัก เมื่อแปลงร่างเป็นอิมเพอเรอร์การต่อสู้ของอิมเพอเรอร์จะเป็นรูปแบบการต่อสู้ของมวยไทย และความสามารถพิเศษอีกอย่างหนึ่งคือสามารถเรียกฝูงมอนสเตอร์เผ่ากาเซลเพื่อทำหน้าที่ ต่อสู้แบบรุมทีมและเป็นด่านหน้าของตนแต่ทว่ากลับประสบปัญหาด้านการเพิ่มพลัง ของฝูงมอนสเตอร์เผ่ากาเซล
แต่ทว่าซาโนะกลับได้รับมรดกของพ่อซึ่งพ่อของเขาเป็นประธานบริษัทที่ซาโนะทำงานอยู่ทำให้อยากถอนตัวเพราะตนสามารถบรรลุเป้าหมายแล้ว แต่เขาก็ไม่สามารถถอนตัวได้ และเสียชีวิตจากการโจมตีของไทเกอร์ และถูกไฟนอลเวนท์ของโอจาซ้ำในที่สุด
แนวคิดการสร้างตัวละคร

ลักษณะโฉมหน้า และชื่อของ "คาเมนไรเดอร์อิมเพอเรอร์" นั้น ดัดแปลงมาจาก อิมผาลา ซึ่งเป็นสัตว์มีเขาที่อาศัยอยู่ในทวีปแอฟริกา
แหล่งข้อมูลอื่น

Kamen Rider Ryuki @ TV Asahi
Kamen Rider Ryuki Spoiler Page
| ด ค กตัวละครที่เป็นนักมวยไทย |
| --- | --- |
ชาวไทย:  เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ
ชาวตะวันออก:  เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ •  โก ฮิบิกิ •  ชิราโตะ •  เฟย์
ชาวตะวันตก:  แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ •  คิง • จันนี่ •  แบรด เบิร์นส์ • ลูซซูเรีย
ไม่ระบุสัญชาติ:  แดร๊กคิวล่าแมน • พัมพุต • โมคุจิน • อันโนว์
อื่นๆ: คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม
ดูเพิ่ม: มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์
 หมวดหมู่
ประเทศไทยใน พ.ศ. 2467

เหตุการณ์ที่เกิดขึ้นใน พ.ศ. 2467 (ค.ศ. 1924) ในประเทศไทย เป็นปีที่ 143 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2466 (1 มกราคม - 31 มีนาคม) และ 2467 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระรามาธิบดีที่ ๖
อธิบดีศาลฎีกา: เจ้าพระยาพิชัยญาติ (ก่อนวันที่ 23 พฤศจิกายน ใช้บรรดาศักดิ์ "พระยากฤติกานุกรณกิจ")
นครเชียงใหม่: เจ้าแก้วนวรัฐ
นครลำปาง: เจ้าราชบุตร (ผู้รั้งตำแหน่ง)
นครลำพูน: เจ้าจักรคำขจรศักดิ์
เหตุการณ์

กฎมณเฑียรบาลว่าด้วยการสืบราชสันตติวงศ์ พระพุทธศักราช 2467 นั้นถูกบัญญัติขึ้นโดยพระบรมราชวินิจฉัยของพระบาทสมเด็จพระมงกุฎเกล้าเจ้าอยู่หัว เพื่อเป็นเกณฑ์ในการใช้สำหรับการสืบราชสันตติวงศ์ต่อไป
วันเกิด > เมษายน

30 เมษายน - หม่อมเจ้าเวียงวัฒนา ชยางกูร (สิ้นชีพิตักษัย 30 มิถุนายน พ.ศ. 2564)
วันเกิด > พฤษภาคม

17 พฤษภาคม - หม่อมราชวงศ์ประสารสุวรรณ สุวรรณรัฐ (ถึงแก่กรรม 26 เมษายน พ.ศ. 2560)
19 พฤษภาคม - คำผาย นุปิง ศิลปินแห่งชาติ (ถึงแก่กรรม 23 กันยายน พ.ศ. 2557)
วันเกิด > มิถุนายน

2 มิถุนายน - บรรเจิดศรี ยมาภัย นักแสดง (ถึงแก่กรรม 5 พฤศจิกายน พ.ศ. 2567)
วันเกิด > สิงหาคม

7 สิงหาคม - จารุลักษณ์กัลยาณี บูรณะนนท์ (สิ้นชีพิตักษัย 3 สิงหาคม พ.ศ. 2555)
15 สิงหาคม - หาญ ลีนานนท์ นักการเมือง (ถึงแก่อนิจกรรม 11 กุมภาพันธ์ พ.ศ. 2561)
21 สิงหาคม - มารุต บุนนาค นักการเมือง (ถึงแก่อนิจกรรม 23 กันยายน พ.ศ. 2565)
วันเกิด > ตุลาคม

25 ตุลาคม - ดอกดิน กัญญามาลย์ ศิลปินแห่งชาติ (ถึงแก่กรรม 15 พฤษภาคม พ.ศ. 2561)
วันเกิด > พฤศจิกายน

12 พฤศจิกายน - ชวลี ช่วงวิทย์ นักร้อง (ถึงแก่กรรม 11 เมษายน พ.ศ. 2534)
วันเกิด > ธันวาคม

14 ธันวาคม - หม่อมดุษฎี บริพัตร ณ อยุธยา (ถึงแก่อนิจกรรม 5 กันยายน พ.ศ. 2558)
18 ธันวาคม - ประภาศน์ อวยชัย นักการเมือง (ถึงแก่อนิจกรรม 10 มิถุนายน พ.ศ. 2560)
วันถึงแก่กรรม > กันยายน

4 กันยายน - หม่อมเจ้าพร้อมเพราพรรณ วุฒิชัย (ประสูติ 9 ธันวาคม พ.ศ. 2431)
วันถึงแก่กรรม > ธันวาคม

22 ธันวาคม - สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (ประสูติ 31 กรกฎาคม พ.ศ. 2428)
คอนทรา (วิดีโอเกม)

| คอนทรา |
| --- | --- |
คอนทราเกมแอ็กชันจากโคนามิ
ผู้พัฒนา: โคนามิ
ผู้จัดจำหน่าย: โคนามิ
ออกแบบ: อาร์เคด โคจิ ฮิโรชิตะ NES ชิเกฮารุ อุเมซากิ ชินจิ คิตามาโตะ
แต่งเพลง: อาร์เคด คาซูกิ มูราโอกะ NES/แฟมิคอม ฮิเดโนริ มาเอซาวะ คิโยฮิโระ สาดะ
ชุด: คอนทรา
เครื่องเล่น:  อาร์เคด, เครื่องเกมนินเทนโด อัมสแตรดซีพีซี, แบล็คเบอร์รีโอเอส, คอมมอดอร์ 64, Java Platform, Micro Edition, ไอบีเอ็มพีซี, เอ็มเอสดอส, เอ็มเอสเอ็กซ์ 2, ZX สเป็คตรัม 
วางจำหน่าย:  20 กุมภาพันธ์ 1987  อาร์เคดJP: 20 กุมภาพันธ์ ค.ศ. 1987 EU: กุมภาพันธ์ ค.ศ. 1987 NA: มีนาคม ค.ศ. 1987 Amstrad CPCEU: ค.ศ. 1987 ZX SpectrumEU: ธันวาคม ค.ศ. 1987 NES/FamicomNA: 2 กุมภาพันธ์ ค.ศ. 1988 JP: 9 กุมภาพันธ์ ค.ศ. 1988 EU: 28 ธันวาคม ค.ศ. 1990 Commodore 64EU: กุมภาพันธ์ ค.ศ. 1988 NA: ค.ศ. 1988 MS-DOSNA: ค.ศ. 1988 EU: ค.ศ. 1988 MSX2JP: 26 พฤษภาคม ค.ศ. 1989  
แนว: รันแอนด์กัน
รูปแบบ: ผู้เล่นเดี่ยว, หลายผู้เล่น
คอนทรา (อังกฤษ: Contra; ญี่ปุ่น: 魂斗羅) เป็นชื่อเกมแนวแอ็กชัน ซึ่งผลิตโดยบริษัทโคนามิจากประเทศญี่ปุ่น เป็นเกมที่ผู้เล่นต้องควบคุมตัวละครเอกซึ่งเป็นทหารให้เคลื่อนที่ไปข้างหน้า ผจญภัยจากสถานการณ์ และใช้อาวุธปืนประจำกายยิงต่อสู้ข้าศึก
เกมนี้ได้รับแรงบันดาลใจจากภาพยนตร์แนวแอ็กชันที่มีชื่อเสียง ตัวละครที่ชื่อว่า เลนซ์ (Lance) นั้น ก็มีต้นแบบมาจากซิลเวสเตอร์ สตรอลโลน นักแสดงชื่อดัง ผู้รับบทเป็นจอห์น แรมโบ้ (John Rambo) ยอดทหารในภาพยนตร์ชุด แรมโบ้ (Rambo) ซึ่งเป็นหนึ่งในภาพยนตร์ชุดที่ประสบความสำเร็จมากที่สุดในโลก
ส่วนตัวละครที่ชื่อว่า บิล (Bill) นั้น มีต้นแบบมาจากอาร์โนลด์ ชวาร์เซเนกเกอร์ นักแสดงผู้มีชื่อเสียงจากบทบาทในภาพยนตร์แนวแอ็คชั่น เช่น บทบาทหุ่นยนต์สังหารรุ่น ที-แปดร้อย หรือ คนเหล็ก ในภาพยนตร์ชุด คนเหล็ก (The Terminator), บทบาทนายอำเภอ มาร์ค คามินสกีย์ (Mark Kaminsky) ในภาพยนตร์เรื่อง เหล็กดิบ (Raw Deal), บทบาท จอห์น เมทริกซ์ (John Matrix) ยอดทหารในภาพยนตร์เรื่อง คอมมานโด (Commando), และบทบาท พันตรี ดัทช์ (Major Alan "Dutch" Schaefer) นายทหารผู้ต่อสู้นักล่าลึกลับจากต่างดาวในภาพยนตร์เรื่อง คนไม่ใช่คน (Predator) เป็นต้น
เนื้อเรื่องย่อ

บิลและแลนซ์ สองสุดยอดทหารผู้เป็นนักรบ ได้รับภารกิจปราบปรามองค์กรก่อการร้ายนามว่า "เหยี่ยวแดง" หรือ "เรดฟอลคอน (Red Falcon)" ซึ่งมีอาวุธสงครามที่ล้ำยุคและกำลังพลที่พร้อมจะทำลายโลกได้ทุกเมื่อ ผู้ที่อยู่เบื้องหลังองค์กรนี้เป็นสิ่งมีชีวิตรูปร่างประหลาดนามว่า "จักรพรรดิปีศาจ จาวา (Tennoki Java)" ซึ่งเป็นอสุรกายจากต่างดาวที่ยากจะสังหาร และพวกมันทั้งหมดคือข้าศึกของยอดทหารทั้งสองนายในปฏิบัติการสุดระห่ำที่มีอนาคตของโลกเป็นเดิมพัน
รายละเอียดของเกมจะแตกต่างกันไป โดยเวอร์ชันของญี่ปุ่นได้กำหนดฉากเป็นหมู่เกาะกาลูกา ซึ่งเป็นดินแดนสมมติในเขตโอเชียเนีย ในปีอนาคตกาลที่ 2633 ในขณะที่คู่มือเกมแฟมิคอมของเวอร์ชันอเมริกัน ได้กำหนดฉากเป็นเกาะไร้ชื่อในอเมริกาใต้ยุคปัจจุบัน และในเวอร์ชันอเมริกันนี้ ยังให้ชื่อองค์กรเรดฟอลคอนเป็นชื่อแทนตัวของจักรพรรดิปีศาจ จาวา อีกด้วย
รูปแบบการเล่น

ผู้เล่นที่หนึ่งจะได้รับบทเป็นบิล ส่วนผู้เล่นที่สองจะได้รับบทเป็นแลนซ์ ตัวเกมเป็นรูปแบบการวิ่งและยิง หรือที่เรียกว่า "รันแอนด์กัน" (Run & Gun) มุมมองด้านข้างเคลื่อนที่ หรือที่เรียกว่า "ไซด์ สโครลิ่ง" (Side Scrolling) ผู้เล่นควบคุมตัวละครเอกให้เดินหน้า เดินกลับหลัง เงยหน้า นอนยิง ด้วยปุ่มลูกศร กระโดดและยิงปืน ด้วยปุ่มกระทำ ตัวละครเอกจะต้องเดินจากด้านซ้ายของฉากไปยังด้านขวาสุดของฉาก และปราบศัตรูที่แข็งแกร่งที่สุดของด่านนั้นไปให้ได้เพื่อผ่านไปฉากต่อไป
จะมีบางช่วงที่เกมเป็นมุมมองบุคคลที่สาม ผู้เล่นจะเห็นด้านหลังของตัวละครเอกในเกม ผู้เล่นจะต้องยิงทำลายดวงไฟซึ่งให้พลังงานกับรั้วเลเซอร์ และเดินไปข้างหน้าต่อไป และเลี้ยวซ้ายหรือขวาตามที่แผนที่กำหนด จนกว่าจะสุดทาง และปราบศัตรูที่แข็งแกร่งที่สุดลงอีก จนกว่าผู้บงการเหล่าร้ายจะถูกปราบ
สำหรับอาวุธในเกมนี้ นอกจากปืนเล็กยาวซึ่งเป็นอาวุธหลักของตัวละครในเกมนี้แล้ว ยังมีปืนรูปแบบอื่นๆให้เก็บสำหรับยิงต่อสู้ศัตรู เช่น ปืนลูกซอง, ปืนยิงลำแสง, ปืนยิงลูกไฟ, และปืนกลอเนกประสงค์ เป็นต้น
การตอบรับ

เกมที่สามารถเล่นได้สองคนพร้อมกันจำนวนมากที่ได้รับความนิยม โดยได้แรงดลบันดาลใจจากลักษณะพิเศษของเกมคอนทรา เมื่อคอนทราประสบความสำเร็จในระบบอาเขต เกมดังกล่าวก็ได้รับความนิยมอย่างแพร่หลาย และเป็นที่จดจำของเกมที่จัดทำลงในระบบแฟมิคอม ในปีค.ศ. 1998 เกมได้รับการโหวตในเว็บไซต์ IGN.com ให้เป็นอันดับหนึ่งในฐานะของเกมที่ยากต่อการเอาชนะ นิตยสารนินเทนโดพาวเวอร์จัดอันดับให้เป็นเกมที่ดีที่สุดอันดับเจ็ดของระบบแฟมิคอม โดยถือเป็นหนึ่งในเกมที่ดีที่สุดของระบบดังกล่าว นอกจากนี้ เว็บไซต์สกรูแอทแทคยกย่องให้เป็นเกมสำหรับระบบแฟมิคอมอันดับห้าที่มีชื่อเสียงที่ดีที่สุดตลอดกาล
ภาคต่อ

ซูเปอร์คอนทราเป็นผลงานที่ผลิตโดยค่ายโคนามิ ของญี่ปุ่น ค่ายผลงานเดียวกันกับภาคแรก
แหล่งข้อมูลอื่น

คอนทรา ที่ Killer List of Videogames
คอนทรา ที่ MobyGames
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 2
คาโอ

คาโอ (ญี่ปุ่น: 嘉応, อักษรโรมัน: Kaō) เป็นศักราชของญี่ปุ่นซึ่งมาก่อนศักราชโจอังและมาหลังศักราชนินอัง กินเวลาตั้งแต่เดือนเมษายน ค.ศ. 1169 ถึงเดือนเมษายน ค.ศ. 1171 จักรพรรดิญี่ปุ่นที่ดำรงตำแหน่งในช่วงนี้ คือ จักรพรรดิทากากูระ
การเปลี่ยนศักราช

30 มกราคม ค.ศ. 1169 (ปีคาโอที่ 1): มีการตั้งศักราชคาโอขึ้นใหม่เพื่อใช้กำหนดเหตุการณ์หรือกลุ่มเหตุการณ์ การสิ้นสุดลงของศักราชเดิม คือ นินอัง และการเริ่มขึ้นของศักราชใหม่ คือ คาโอ เกิดขึ้นในวันที่ 8 เดือน 4 ปีนินอังที่ 4 ตรงกับ ค.ศ. 1169
เหตุการณ์ในศักราชคาโอ

ค.ศ. 1169 (เดือน 3 ปีคาโอที่ 1): จักรพรรดิโกะ-ชิรากาวะ จักรพรรดิพระองค์ก่อน เสด็จจาริกไปภูเขาโคยะ
ค.ศ. 1169 (เดือน 6 ปีคาโอที่ 1): จักรพรรดิโกะ-ชิรากาวะ ปลงพระเกศาผนวชเป็นพระภิกษุ รับพระสมัญญา "โฮโอ"
ค.ศ. 1169 (เดือน 12 ปีคาโอที่ 1): ฟูจิวาระ โนะ นูริซิกะ ผู้ดำรงตำแหน่งชูนางง ถูกอัปเปหิไปเมืองบิงโงะ หลังถูกพระสงฆ์จากภูเขาเฮเอร้องเรียน แต่ไม่ช้าก็ได้รับการเรียกกลับนครเฮอังเกียว เพราะความชอบที่เคยรับราชการในสมัยจักรพรรดิโก-ชิรากาวะ
เชิงอรรถ

↑  Nussbaum, Louis-Frédéric. (2005). "Kaō" in Japan Encyclopedia, p. 480, p. 480, ที่กูเกิล หนังสือ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File เก็บถาวร 2012-05-24 ที่ archive.today.
↑  Titsingh, Isaac. (1834). Annales des empereurs du japon, pp. 195-196; Brown, Delmer et al. (1979). Gukanshō, pp. 330-333; Varley, H. Paul. (1980). Jinnō Shōtōki. pp. 212-214.
↑  Brown, p. 332.
1 2 3  Titsingh, p. 196.
คูโจ ฮิซาตาดะ

|   คูโจ ฮิซาตาดะ |
| --- | --- |

ยุค: ยุคเอโดะ ตอนปลาย - ยุคเมจิ
เกิด: 25 เดือน 7 คันเซ ที่ 10    (5 กันยายน ค.ศ. 1798)
ถึงแก่กรรม: 21 เดือน 8 เมจิ ที่ 4   (5 ตุลาคม ค.ศ. 1871) (73 ปี)
ตำแหน่ง: ขั้น 1 ชั้นผู้น้อย, คัมปากุ, ซาไดจิง
จักรพรรดิ: จักรพรรดิโคกากุ→จักรพรรดินินโก→จักรพรรดิโคเม→จักรพรรดิเมจิ
ตระกูล: ตระกูลนิโจ→ตระกูลคูโจ
บิดามารดา: บิดา:นิโจ ฮะรุตะกะ   บิดาบุญธรรม:คูโจ ซูเก็ตซูงุ
พี่น้อง: ซูเก็ตซูงุ, นาริโนบุ
บุตร: อาซาโกะ, มิชิตากะ, ฮิโรมิชิ, โมโตฮิโระ   บุตรบุญธรรม:คูโจ ยูกิสึเนะ
คูโจ ฮิซาตาดะ (ญี่ปุ่น: 九条 尚忠 Kujō Hisatada; 5 กันยายน ค.ศ. 1798 – 5 ตุลาคม ค.ศ. 1871) เป็นขุนนางญี่ปุ่นชั้นคูเงะ (公家) แห่งยุคเอโดะ เป็นบุตรของนิโจ ฮะรุตะกะ (二条治孝) แต่คูโจ ซูเก็ตซูงุ (九条輔嗣) รับเลี้ยงเป็นบุตรบุญธรรม เขาสำเร็จราชการแผ่นดินในตำแหน่งคัมปากุ (関白) ในช่วง ค.ศ. 1856–1862 แล้วพ้นจากตำแหน่งใน ค.ศ. 1863 ไปบวชเป็นพระ
ครอบครัว

บิดา: นิโจ ฮะรุตะกะ (Nijō Harutaka)
มารดา: ฮิงูจิ โนบูโกะ (Higuchi Nobuko)
ภริยาหลวง: คาราฮาชิ เมโกะ (Karahashi Meiko; ค.ศ. 1796–1881)
ภริยารอง: ไม่ทราบนาม
บุตร:
จักรพรรดินีเอโช (Empress Eishō) เกิดกับภริยาหลวง
คูโจ มิชิตากะ (Kujō Michitaka) เกิดกับภริยาหลวง
มัตสึโซโนะ ฮิซาโยชิ (Matsuzono Hisayoshi) เกิดกับภริยารอง
สึรูโดโนะ ทาดาโยชิ (Tsurudono Tadayoshi; 1853–1895) เกิดกับภริยารอง
ทากัตสึกาซะ ฮิโรมิชิ (Takatsukasa Hiromichi) เกิดกับภริยารอง
นิโจ โมโตฮิโระ (Nijō Motohiro) เกิดกับภริยารอง
บุตรบุญธรรม: คูโจ ยูกิสึเนะ (Kujō Yukitsune; 1823–1859) ภริยาหลวงรับเป็นบุตร
จิโร ชีซากิ

จิโร ชีซากิ (ญี่ปุ่น: 椎崎二郎 Shiizaki Jirō; 30 กันยายน ค.ศ. 1911 – 15 สิงหาคม ค.ศ. 1945) เป็นพันโทในกองทัพบกจักรวรรดิญี่ปุ่นช่วงสงครามโลกครั้งที่สอง รับราชการเป็นเจ้าหน้าที่ฝ่ายกิจการภายใน กองยุทธการ สำนักกิจการทหาร และเป็นหนึ่งในเจ้าหน้าที่จากฝ่ายดังกล่าวที่ร่วมก่อรัฐประหาร (อุบัติการณ์คีวโจ) เมื่อเช้าวันที่ 15 สิงหาคม ค.ศ. 1945 ซึ่งเป็นวันที่จักรพรรดิฮิโรฮิโตจะทรงประกาศการยอมจำนนของญี่ปุ่น
บุคคลหลักในการก่อรัฐประหาร คือ พันตรี เค็นจิ ฮาตานากะ มีบุคคลจำนวนหนึ่งเข้าร่วมแผนการด้วยในแต่ละขั้นตอน ตัวชีซากิเองเป็นหนึ่งในกลุ่มที่มีส่วนร่วมช่วงสำคัญ ด้วยความช่วยเหลือของกองพลทหารรักษาพระองค์ที่ 1 คณะรัฐประหารสามารถยึดพระราชวังหลวงและควบคุมจักรพรรดิไว้ในพระตำหนัก แล้วพยายามทำลายบันทึกพระสุรเสียงในการประกาศจำนน
ช่วงเวลาราวเจ็ดโมงเช้าวันที่ 15 สิงหาคม แผนเริ่มแตก พลเอก ชิซูอิจิ ทานากะ ผู้บัญชาการโทบูกุง (กองทัพภาคบูรพา) มาถึงพระราชวังหลวง ด่าทอคณะรัฐประหารที่ผิดหน้าที่ต่อประเทศชาติ และเรียกให้คณะรัฐประหารคว้านท้องฆ่าตัวตายล้างอายที่เป็นกบฏ ชีซากิและคนอื่น ๆ ฆ่าตัวตาย ณ เช้าวันนั้นในเขตพระราชฐานนั้นเอง
คิก☆

| คิก☆ (KICK☆) |
| --- | --- |
เกิด:  (1979-11-13) พฤศจิกายน 13, 1979 (44 ปี) กรุงโตเกียว
อาชีพ: นักแสดงตลก
ส่วนสูง: 179 ซม.
เว็บไซต์: KICK☆オフィシャルブログ『チャランボ日記 ※チャランボとは日本語で膝げりの意。』
คิก☆ (อังกฤษ: KICK☆; 13 พฤศจิกายน ค.ศ. 1979 – ) มีชื่อจริงคือ ยู คิกูตะ (ญี่ปุ่น: 菊田 悠)  ส่วนสูง 179 ซม. น้ำหนัก 68 กก. เป็นนักแสดงตลกที่ได้รับความนิยมอย่างสูงในประเทศญี่ปุ่น บ่อยครั้งที่เขาได้มีส่วนร่วมเผยแพร่มวยไทยผ่านสื่อบันเทิงที่ประเทศญี่ปุ่น เขาเคยเดินทางเพื่อมาศึกษาวิชามวยไทยที่ประเทศไทย โดยมีความประทับใจต่อนักแสดง โทนี่ จา ซึ่งเขายังเคยร่วมกิจกรรมเปิดตัวภาพยนตร์ชุดองค์บาก ผ่านสื่อร่วมกับ ไอกาวะ ยูซูกิ ซึ่งเป็นทั้งนักมวยปล้ำอาชีพหญิงและกราเวียร์ไอดอล และได้รับความสนใจจากหลายฝ่าย
คิก☆ ยังเคยร่วมในกิจกรรมการแข่งขันเค-วัน และเป็นนักแสดงตลกผู้สามารถชนะน็อกจากการแข่งขันในครั้งแรกเปิดตัว หลังจากนั้น เขาได้เข้าร่วมแข่งขันในรายการ ดีพเคจอิมแพ็กต์ 2009 รุ่น 62 กก. โดยได้พบกับคู่ชก โยชิกิ ฮาราดะ ในสังเวียนลูกกรงเหล็ก ด้วยกติกาที่ห้ามใช้ศอกได้ ซึ่ง คิก☆ เป็นฝ่ายแพ้ทีเคโอในการแข่งขันครั้งดังกล่าว
ในบางโอกาส เขาต้องการให้คนญี่ปุ่นหันมาศึกษามวยไทยเช่นเดียวกับเขา และเขายังมีส่วนทำให้มวยไทยเป็นที่รู้จักโดยการสวมชุดนักมวยไทย สวมมงคล กับเสื้อแขนกุดลายกระทิงแดง พร้อมข้อความ "อย่าเกรงใจเลย" เป็นสัญลักษณ์ประจำตัว
การปรากฏตัว > โทรทัศน์

ดิสนีย์ไทม์
การปรากฏตัว > การออกอากาศทางอินเทอร์เน็ต

คิก★โนยาเซะไทยไดเอท (GEININ 1 ชูคัน)
แหล่งข้อมูลอื่น

公式プロフィール เก็บถาวร 2012-12-23 ที่ เวย์แบ็กแมชชีน
KICK☆オフィシャルブログ『チャランボ日記 ※チャランボとは日本語で膝げりの意。』
ネットラジオポータルサイト オンエアーステーション เก็บถาวร 2010-02-26 ที่ เวย์แบ็กแมชชีน
คาเอเดะ นียามะ

| คาเอเดะ นียามะ |
| --- | --- |
เกิด:  (1986-08-03) 3 สิงหาคม ค.ศ. 1986 (38 ปี) จังหวัดฟูกูชิมะ ประเทศญี่ปุ่น
สัญชาติ: ญี่ปุ่น

ส่วนสูง: 168 ซม.
น้ำหนัก: 58 กก.
หมู่เลือด: โอ
 
คาเอเดะ นียามะ (ญี่ปุ่น: 新山かえで; อักษรโรมัน: Kaede Niiyama; 3 สิงหาคม ค.ศ. 1986 – ) มีชื่ออื่นคือยูกะ (ゆか) เป็นนักแสดงเอวีชาวญี่ปุ่น เธอเกิดที่จังหวัดฟูกูชิมะ และอยู่สังกัดสไตล์วัน
ประวัติและชีวิตส่วนตัว

เธอเป็นนักแสดงเอวีหน้าอกใหญ่ (คัพเอช) ที่ได้รับการเดบิวต์จากบริษัทมูดีซ์ในเดือนมีนาคม ค.ศ. 2012
ในเดือนกรกฎาคม ค.ศ. 2014 เธอได้เข้าสู่การโหวตดาราสาวเซ็กซียอดนิยมเพื่อปรากฏตัวในฐานะตัวละครเกมยากูซ่าของบริษัทเซกา
ผลงาน > ดีวีดีสำหรับผู้ใหญ่

ค.ศ. 2013
ซูเกเบนะโอยาโกะงะเอตจินะเกมุอิตเต็น-ชิราซุนิคินชินโซกังมูซูโกนาระฮาฮาโอยะโนะฮาดากะอาเตเตะมิเตะ! บิจิงมามะโยะนินเซนินชิริไอโนะมามะโตโมะซูเปชารุ 〜 มิเตะ, ซาวัตเตะ, ฮาเมเตะ, มูซูโกะวะคาราดะโนะปาสึดาเกะเดะจิบุนโนะฮาฮาโอยะงะวาการุกานะ!?〜 (ญี่ปุ่น: スケベな親子がエッチなゲーム一転知らずに近親相姦 息子なら母親の裸当ててみて! 美人ママ4人全員知り合いのママ友スペシャル 〜見て、触って、ハメて、息子はカラダのパーツだけで自分の母親がわかるかな!?〜) (7 กุมภาพันธ์ โดยบริษัทร็อกเก็ต) นักแสดงร่วม: คาโอริ ซาเอจิมะ, ยู ฮารูกะ, รินะ ฟูกาดะ, ริริ โคดะ
ผลงาน > การออกอากาศทางอินเทอร์เน็ต

ทอยส์ฮาร์ตพรีเซนส์บับกา "ใครกินเมื่อวาน" (แขกรับเชิญ 10 กุมภาพันธ์ ค.ศ. 2014 ทางนิโกนิโกไลฟ์บรอดแคสติง)
แหล่งข้อมูลอื่น

新山かえでのブログ（2011年12月11日 - 2012年1月27日）
คิง (เดอะคิงออฟไฟเทอส์)

| --- | --- |
คิง

คิง จาก เดอะคิงออฟไฟเทอส์ XIII
ชื่อ: คิง


รูปแบบการต่อสู้: มวยไทย

สัญชาติ:  ฝรั่งเศส

ส่วนสูง: 175 ซม.
น้ำหนัก: 58 กก.

กรุ๊ปเลือด: A

สิ่งที่ชอบ: สะสมไวน์ และเล่นเปียโน








คิง (ญี่ปุ่น: キング; อังกฤษ: KING) เป็นตัวละครหญิงจากเกมเดอะคิงออฟไฟเทอส์ ปรากฏตัวครั้งแรกในเกม อาร์ทออฟไฟท์ติง ซึ่งเป็นนักมวยไทยชาวฝรั่งเศสเข้าต่อสู้เพื่อตามหาบิดาของตน นอกจากนี้ เธอยังหวนกลับมามีบทบาทสำคัญอีกครั้งใน เดอะคิงออฟไฟเทอส์ XIII ด้วยเช่นกัน
ประวัติตามท้องเรื่อง

คิง ทำงานเป็นพนักงานเสริฟในบาร์แห่งหนึ่ง เธอเป็นนักมวยไทยชาวฝรั่งเศสที่มองเผิน ๆ แล้วคล้ายกับผู้ชายในช่วงแรก ทั้งนี้ คิงได้ออกเดินทางตามหาพ่อของตนที่หายตัวไป และได้มาสู้กับ เรียว ซากาซากิ เพื่อขับไล่ตามคำบัญชาของ มร.บิ๊ก เมื่อเธอพ่ายให้กับเรียวแล้ว เธอก็เริ่มเห็นด้วยกับเรียวและยินดีช่วยตามหาตัว ยูริ ซากาซากิ (ซึ่งเป็นน้องสาวของเรียว) ที่ถูกลักพาตัวไป แล้วจึงได้มาเป็นเพื่อนกันในภายหลัง นอกจากนี้ ในศึกเดอะคิงออฟไฟเทอส์ที่จัดขึ้น เธอยังได้มีโอกาสอยู่ร่วมทีมเดียวกับ ไม ชิรานุอิ กับยูริ ซากาซากิ อยู่บ่อยครั้ง ในฐานะนักสู้หญิง ทั้งนี้ เธอยังเคยอยู่ร่วมทีมเดียวกันกับสกัด กับโจ ฮิกาชิ ในเกมต่อสู้ Capcom vs. SNK 2 ในฐานะของนักมวยไทยที่ทางแคปคอมได้จัดทำขึ้น (ซึ่งมีอยู่ในการเล่นแบบสามต่อสาม ของฝ่าย CPU ในบางสเตจ) ด้วยเช่นกัน
ดูเพิ่ม

ไม ชิรานุอิ
ยูริ ซากาซากิ